Aprovació de les actes anteriors.
Proposta de resolució d'estimació parcial de la Reclamació 51/2016.
Proposta de resolució sobre una incidència d'execució de la Resolució de la GAIP de 28 de juliol de 2016 sobre la Reclamació 69/2016.
Proposta d'acord d'ampliació del termini per resoldre la Reclamació 119/2016.
Aprovació de les actes anteriors
La presidenta obre la sessió, pregunta si tots els membres han pogut consultar les actes de les sessions del Ple de la Comissió, corresponents als dies 28 de juliol, 31 d'agost i 7 de setembre i si tenen esmenes que calgui introduir-hi.
La secretària exposa l'estat de les reclamacions i relaciona els tràmits més rellevants realitzats des del darrer Ple.
S'analitza el compliment dels requisits d'admissibilitat de les noves reclamacions que han entrat a la Comissió amb els números 207/2016 fins 220/2016.
Es comenta que estan previstes les convocatòries de les primeres sessions de mediació de les Reclamacions 125/2016 i 148/2016 que tindran lloc els dies 19 de setembre i 16 de setembre de 2016, respectivament.
Proposta de resolució d'estimació parcial de la Reclamació 51/2016
La presidenta de la Comissió, la senyora Elisabet Samarra, presenta el nou text de la Proposta de resolució que ha elaborat, text que es comenta juntament amb la Proposta desenvolupada pel senyor Manuel Ibarz de conformitat amb les deliberacions anteriors.
S'exposen novament els diferents posicionaments que planteja aquesta Reclamació sorgits en les diferents sessions en les quals ja s'havia deliberat sobre aquesta proposta.
El senyor Josep Mir exposa la seva postura i la seva voluntat de formular un vot particular a la Resolució que s'aprova amb el vot favorable de la presidenta de la Comissió, la senyora Elisabet Samarra, el vicepresident, el senyor Oriol Mir, el senyor Manuel Ibarz i la senyora Teresa Perelló, membres del Ple.
Proposta de resolució sobre una incidència d'execució de la Resolució de la GAIP de 28 de juliol de 2016 sobre la Reclamació 69/2016
El senyor Oriol Mir, ponent de la Resolució de 28 de juliol de 2016 sobre la Reclamació 69/2016, exposa la motivació que dóna lloc a proposar la Resolució sobre una incidència d'execució que s'ha plantejat per part de l'Ajuntament de La Bisbal d'Empordà perquè els sigui concedida una pròrroga parcial atès que l'Ajuntament no ha rebut encara del Registre Civil una part de les dades que necessita per poder donar compliment a la Resolució.
El ponent de la Proposta de resolució, el senyor Manuel Ibarz, exposa els principals elements del cas que planteja aquesta reclamació que coincideixen amb els que plantegen les Reclamacions 129/2016 i 137/2016, les tres interposades per la mateixa persona reclamant i que han rebut per part dels diferents ajuntament respostes extemporànies amb el lliurament de la informació sol·licitada.
Es proposa per part de la presidenta de la Comissió, la senyora Elisabet Samarra, que siguin analitzades pel Ple de forma conjunta i s'inclouran per tant, a la sessió del Ple de la setmana vinent.
El ponent de la Proposta de resolució, el senyor Manuel Ibarz, exposa els principals elements que ha plantejat aquesta resolució que finalitza perquè s'ha donat satisfacció extemporània, un cop plantejada la Reclamació davant d'aquesta Comissió per part de l'Ajuntament de de Sant Vicenç dels Horts, que respon expressament la sol·licitud d'informació de la persona reclamant.
Proposta d'acord d'ampliació del termini per resoldre la Reclamació 119/2016
El senyor Josep Mir, ponent de la Reclamació 119/2016, exposa la reunió que va tenir lloc el dimarts dia 13 de setembre a la seu de l'Agència de Salut Pública de Barcelona de treball sobre la tipologia documental i el procediment d'inspecció que l'Agència duu a terme dels restaurants de Barcelona i la necessitat d'acordar una ampliació de termini per resoldre la Reclamació 119/2016 a fi de poder donar trasllat a les parts de l'informe rebut sobre aquesta Reclamació de l'Autoritat Catalana de Protecció de Dades.
La resta de membres del Ple comparteixen la necessitat d'acordar aquesta ampliació del termini per resoldre.
El ponent de la Proposta de resolució, el senyor Oriol Mir, detalla les esmenes que s'han introduït en el text de la Proposta d'acord amb les consideracions que es van expressar en la sessió anterior del Ple, que s'han pogut analitzar per part de la resta de membres del Ple.
La presidenta de la Comissió informa que s'han rebut des del Parlament les esmenes que els diferents grups han plantejat al projecte de Decret pel qual s'aprova el Reglament de la Comissió, que recullen en menor o major mesura les consideracions que va fer arribar la Comissió i les propostes d'esmena.
També es comenta que el Síndic de Greuges ha demanat comparèixer per poder presentar el seu Informe sobre transparència, accés a la informació pública i bon govern de juliol de 2016 i l'interès que té poder presentar la memòria d'activitat de la Comissió els primers mesos de l'any per garantir l'actualitat de la informació i de les dades d'activitat que contingui.
La presidenta comunica al Ple que ha estat notificat a la Comissió la interposició del recurs contenciós administratiu de la Diputació de Girona contra setze Resolucions de la GAIP (les que resolen les Reclamacions 22, 23, 24, 26, 27, 28, 29, 30, 31, 36, 37, 38, 40, 43, 44, i 45/2016) i que es coordinarà la representació i defensa de la GAIP amb el Gabinet Jurídic de la Generalitat de Catalunya.
Es designa el senyor Oriol Mir com a coordinador de les relacions amb el Gabinet per al seguiment del recurs amb el suport de la secretària Tècnica.
El senyor Oriol Mir, exposa la seva participació en el III Congrés Internacional de l'avançament del Govern Obert i en el I Congrés de Bon Govern i Transparència i la bona acollida i l'ampli coneixement que tenen els experts en matèria de transparència sobre la doctrina i les resolucions més destacades de la GAIP.
La presidenta de la Comissió, aixeca la sessió de la qual, com a secretària, estenc aquesta acta.